open-index/open-wikipedia-markdown huggingface dataset:
Itališkos lenktynės

**Itališkos lenktynės** () – 2015 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Martina Stella – Marija
* Fabio Troiano – Marko
* Remo Girone – Džiovanis
* Victoria Zinny – Adelaidė
* Francesca Rettondini – Elena
* Liudmila Bikmulina – Džiulija

## Turinys

Žurnalistė Marija po 15 metų atvyksta iš Berlyno į Brešą, iš kurios yra kilusi, kad parašytų reportažą apie senovinių automobilių lenktynes „1000 mylių“. Po savo automobilio gedimo ji susipažįsta su mechaniku Fabio, kuriam pasiūlo kartu dalyvauti lenktynėse: jis būsiąs pilotas, o ji – šturmanė. Šia idėja visai nesižavi Marijos motina, mat šios tėvas kažkada taip pat dalyvavo šiose lenktynėse, tačiau po vienų jų staiga liovėsi ir nuo visų užsisklendė. Nors motina ir prieštarauja, Marija pradeda domėtis šeimos praeitimi ir sužino, kad senelis buvo apkaltintas neleistinai patobulinęs automobilį, kad laimėtų lenktynes, tačiau buvo išaiškintas ir pasitraukė iš sporto. Greta pasiruošimo lenktynėms, Marija vis labiau domisi savo seneliu ir jo praeitimi, nujausdama, kad šioje istorijoje yra ir daugiau paslapčių...
Taff's Well AFC

**Taff's Well AFC** – Velso futbolo klubas iš Tafsvelo, netoli Kardifo.

## Istorija
Klubas įkurtas 1946 m. Varžėsi žemesniuose divizionuose. Nuo 2004–2025 m. sezono žaidė Antrame divizione. 2024–2025 m. sezone Cymru South liko šešiolikti ir iškrito į žemesnį divizioną.

## Sezonai

|}Šaltinis: 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
* RSSSF duomenų bazė
Paskutinė kelionė į Santa Kruzą

**Paskutinė kelionė į Santą Kruzą** () – 1964 m. sukurtas vesternas.

## Pagrindiniai aktoriai
: *Aktorius – vaidmuo*
* Edmund Purdom – Reksas
* Mario Adorf – Pedro
* Marianne Koch – Elizabeta
* Thomas Fritsch – Karlosas
* Klaus Kinski – Chosė
* Marisa Mell – Chuanita

## Turinys

10 metų praleidęs kalėjime už apiplėšimą, banditas Ortizas išeina į laisvę. Surinkęs porą pagalbininkų, jis išsirengia ieškoti kalnuose paslėpto grobio, o taip pat atkeršyti jį sučiupusiam šerifui Reksui Keliui. Norėdamas šį išprovokuoti, Ortizas pagrobia Rekso žmoną ir sūnų, todėl šis turi mėginti dar kartą rasti ir sugauti banditą...
Cezaris turi mirti

**Cezaris turi mirti** () –  2012 m. sukurtas filmas, rodytas Berlyno kino festivalyje. Juostoje pasakojama apie spektaklio apie Julijų Cezarį kūrimą kalėjime. 

Didžioji filmo dalis yra juodai balta, o pagrindinius vaidmenis jame atlieka kaliniai.

## Pagrindiniai apdovanojimai
* Berlyno kino festivalis – Auksinis lokys (broliai Taviani)
* Berlyno kino festivalis – ekumeninis žiuri prizas
* David di Donatello – geriausias filmas, geriausias režisierius, geriausias prodiuseris, geriausias montažas, geriausias garsas
* David di Donatello (nominacijos) – geriausias scenarijus, geriausia kinematografija, geriausia muzika
* Europos kino apdovanojimas (nominacijos) – geriausias Europos režisierius, geriausias montažas, geriausias Europos filmas, auditorijos apdovanojimas
* Globo d'oro (nominacijos) – geriausias filmas, geriausias režisierius
* Ciak d'oro (noiminacijos) – geriausias garsas, geriausias prodiuseris, geriausias kinematografija
* Kineo apdovanojimas – geriausias itališkas filmas
* Palm Springso filmų festivalis – FIPRESCI apdovanojimas
* Satelito apdovanojimas (nominacija) – geriausias filmas
100 dienų Palerme

**Šimtas dienų Palerme** () –  1984 m. Italijoje sukurtas filmas, paremtais tikrais įvykiais apie generolą Carlo Alberto Dalla Chiesa, vyriausybės įgaliotinį kovai su organizuotu nusikalstamumu Sicilijoje, mafijos nužudytą 1982 m. 

## Pagrindiniai aktoriai
: *Aktorius – vaidmuo*
* Lino Ventura – generolas Dela Kjeza
* Giuliana De Sio – Emanuela Seti Kararo, generolo žmona
* Lino Troisi – Pijo La Tore
* Stefano Satta Flores – kapitonas Fontana

## Pagrindiniai apdovanojimai
* David di Donatello (nominacija) – geriausias antrojo plano aktorius (S. S. Flores)
* Nastro d‘Argento (nominacija) – geriausia aktorė (G. de Sio)
Goytre AFC

**Goytre AFC** – Velso futbolo klubas iš Penperllenio kaimo, Monmutšyro.

## Istorija
Klubas įkurtas 1902 m. Kitados rungtyniavo žemesniuose divizionuose. Vėlesniais metais iškopė į antrą pakopą.

## Sezonai

|}

## Išnašos

## Nuorodos
* RSSSF duomenų bazė
Ugo Tognazzi

**Ugas Tonjacis** (, 1922 m. kovo 23 d. – 1990 m. spalio 27 d.) buvo italų aktorius, scenarijų autorius ir režisierius.

## Biografija
Ugas gimė šiaurės Italijoje ir vaikystėje daug keliavo dėl savo tėvo, kuris buvo draudimo kompanijos darbuotojas, darbo. Prasidėjus Antrajam pasauliniam karui tarnavo kariuomenėje, iš kurios buvo paleistas 1943 m. rugsėjį, pasiekus paliaubas su sąjungininkais. Karui pasibaigus, jis keletą mėnesių praleido kalėjime kaltinant bendradarbiavus su fašistiniu režimu.

Pirmą kartą scenoje Ugas pasirodė būdamas 4, vėliau jo polinkis vaidinti pasireiškė ir tarnaujant kariuomenėje, kur jis taip pat rengdavo pasirodymus. 1945 m. jis persikėlė į Milaną, kur ėmė lankyti žymios to meto atlikėjos Wandos Osiris teatro grupę, o vėliau įkūrė savo paties.

1950 m. Ugas debiutavo kine, o po metų susipažino su Raimondo Vianello, su kuriuo net 6 metus rodė sėkmingą komišką šou neseniai įkurtoje RAI televizijoje.

7 dešimtmetyje jis tapo vienu populiariausiu komedijų (commedia all’Italiana) aktoriumi. Dėl plataus amplua Ugas vaidino daugelio žymiausių to meto režisierių filmuose – Roger Vadim, Bernardo Bertolucci, Mario Monicelli, Pier Paolo Pasolini, Ettore Scola, – o 1981 m. Kanų kino festivalyje buvo apdovanotas kaip geriausias aktorius. 1978 m. jis vaidino juostoje „La Cage aux Folles“, kuri tapo tuo laiku pelningiausiu užsienio filmu, rodytu JAV.

Aktorius buvo vedęs 2 kartus ir susilaukė 3 vaikų: sūnų Ricky Tognazzi (g. 1955, aktorius) ir Gianmarco Tognazzi (g. 1967, aktorius) bei dukters Maria Sole Tognazzi (g. 1971, režisierė). Jis taip pat yra norvegų režisieriaus ir prodiuserio Thomas Robsahm (g. 1964) tėvas.

Ugas mirė Romoje nuo patirto insulto, sulaukęs 68 metų.

## Dalinė filmografija

* Žygis į Romą (1962)
* Trumpiausia diena (1962)
* Šiandien, rytoj, poryt (1965)
* Aš ją gerai pažinojau (1965)
* Mūsų vyrai (1966)
* Malonumų naktys (1966)
* Barbarela (1968)
* Nužudyk mane bučiniais (1968)
* Didžioji lėlė (1968)
* Komisaras Pepe (1969)
* Italijos liaudies vardu (1971)
* Meistras ir Margarita (1972)
* Tautinis romanas (1974)
* Antis apelsinų padaže (1975)
* Blogos mintys (1976)
* Baltas telefonas (1976)
* Tegyvuoja Italija! (1977)
* Namelis (1977)
* Nene (1977)
* Vyskupo miegamasis (1977)
* Kur vyksi atostogauti? (1978)
* Spūstis (1979)
* Sekmadienio meilužiai (1980)

## Apdovanojimai ir nominacijos
* Berlyno kino festivalis (nominacija) – Auksinis lokys (1967)
* Auksinis gaublys (nominacija) – geriausias aktorius (1968)
* Kanų kino festivalis – geriausias aktorius (1981)
* David di Donatello – geriausias aktorius (1967, 1971 ir 1976)
* Globo d'oro – geriausias aktorius (1971)
* Auksinė taurė – geriausias aktorius (1964 ir 1967)
* Nastro d’Argento – apdovanojimai (1964, 1966, 1969 ir 1982) ir nominacijos (1968, 1970, 1975, 1976 ir 1977)
* Taorminos kino festivalis – karjeros apdovanojimas (1990)

## Šaltiniai

## Nuorodos

* IMDb profilis
Cambrian & Clydach Vale BGC

**Cambrian & Clydach Vale B. & G.C.** – Velso futbolo klubas iš Klaidač Veilo (Ronda-Kinonas-Tafas).

## Istorija
Klubas įkurtas 1965 m. Žaidė žemesniuose divizionuose. Pastaruoju metu iškopė į Antros pakopos pirmenybes.

## Sezonai

|}

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* Transfermarkt
* Globalsportsarchive
* RSSSF duomenų bazė
Penybont FC

**Penybont Football Club** arba **Pen-y-Bont FC** – Velso futbolo klubas iš Bridžendo.

## Istorija
Klubas įkurtas 2013 m., kai susijungė du klubai. Bridgend Town FC ir Bryntirion Athletic FC. Rungtyniavo Velso Pirmame divizione (II pakopa). 

2018–2019 m. sezone tapo Pirmojo diviziono nugalėtojais. Po sezono pateko į stipriausią šalies divizioną.

Nuo 2019–2020 m. sezono rungtyniavo aukščiausioje šalies lygoje – Cymru Premier (I). 2022–2023 m. sezone iškovojo trečiąją vietą. 2024–2025 m. sezone liko antroje vietoje.

2025–2026 m. UEFA Konferencijų lygos pirmojo atrankos etapo burtai lėmė, kad FK Kauno Žalgiris susitiko su Penybont FC. 2025 m. liepos 10 d. Lietuvoje sužaistos pirmosios rungtynės. Jonavos stadione FK Kauno Žalgiris sutriuškino velsiečius rezultatu 3-0. Įvarčius kauniečiams pelnė Amine Benchaib, Gratas Sirgėdas, Damjan Pavlović. 

2025 m. liepos 17 d. atsakomosios rungtynėse vyko Velse. Po Grato Sirgėdo pakelto kampinio kamuolį į vartus pasiuntė Aldayr Hernandez (13 min.), o netrukus (17 min.) Nathan Wood išlygino rezultatą. Susitikimas baigėsi lygiosiomis 1-1. Bendras dviejų rungtynių rezultatas 4-1 reiškė, kad į kitą etapą pateko FK Kauno Žalgiris.

## Sudėtis
: Atnaujinta: 

## Sezonai
; Pastarųjų metų sezonai

|}Šaltinis: 

## Spalvinė gama

## Apranga
; Sportinės aprangos pokyčiai.
* Namuose žaidžia mėlyna apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
* RSSSF duomenų bazė
Cwmamman United AFC

**Cwmamman United AFC** – Velso futbolo klubas iš Kumamano kaimelio Karmartenšyre.

## Istorija
Žaisdavo regioninėse pirmenybėse. Pastaruoju metu iškopė į antros pakopos pirmenybes.

## Sezonai

|}                  Šaltinis: 

## Išnašos

## Nuorodos
* Facebook paskyra
* SOCCERWAY
Višakio Rūdos koplyčia

**Višakio Rūdos koplyčia** – veikianti koplyčia Višakio Rūdoje, Kazlų Rūdos savivaldybėje, šalia šventu laikomo Višakio Rūdos šaltinėlio, miške. Pasiekiama iš kelio , kaimo centre pasukus į Šaltinėlio gatvę pagal kelio rodykles. Koplyčia priklauso Višakio Rūdos Šv. vyskupo Stanislovo parapijai. Joje retsykiais vyksta pamaldos: per kasmetinius Šv. Baltramiejaus atlaidus aukojamos Šv. Mišios, taip pat būna gegužinės pamaldos. 

Koplyčia stovi miške, kalnelio šlaite, priekiniu fasadu orientuota į žemiau esančią šventvietę su šaltinėliu ir koplytėle, kurie pasiekiami žemyn vedančiais mediniais laiptais. Koplyčia medinė, stačiakampio plano, piramidiniu stogu, rombiniu raštu išdailintomis durimis. Suręsta iš stambių pjautų rąstų. Įrengta: yra altorius, tautodailininkų sukurtos šventųjų skulptūros, paveikslai. Prie įėjimo durų pakabinta lenta su šaltinėlio aprašu ir parapijos istorija. Priešais koplyčią pastatytas kraštiečio kunigo Igno Plioraičio kryžius (2009 m.). Nuo kaimo pusės link koplyčios vedančiame Šaltinėlio take stovi keturios drožinėto medžio skulptūros: „Jėzus – gamtos valdovas“, „Gyvenimo sankryža“, „Jėzus prikelia iš numirusiųjų“ ir „Piktųjų dvasių sutramdymas“. Skulptūros sukurtos 2015 m. Višakio Rūdoje vykusio plenero metu. Už 200 m. paminkliniu akmeniu pažymėtos evangelikų liuteronų senosios kapinės (unik. kodas ).

## Istorija

Tarp miškų įsikūręs Višakio Rūdos kaimas nuo seno garsėja legendomis apipintu stebuklingu šaltinėliu. Pasakojama, kad prie jo buvo pasirodžiusi Švč. Mergelė Marija, o šiam įvykiui įamžinti buvo pastatyta koplyčia. Ji iškilo panaudojant dabartinės Višakio Rūdos bažnyčios vietoje buvusios senosios koplyčios rąstus. Statant bažnyčią ir nugriovus buvusią koplyčią, iš rąstų likučių ant kalniuko, prieš Višakio Rūdos šaltinėlį, pastatė koplyčią.

Sovietmečiu koplyčia buvo nukentėjusi nuo vandalų. 1979 m. „Lietuvos katalikų bažnyčios kronika (nr. 39) rašė:


*Miške prie Višakio Rūdos stovi sena koplytėlė su liaudies meistrų išdrožtomis statulomis. Koplytėlės apačia sruvena šaltinėlis. Pačioje koplytėlėje po menišku gaubtu stovėjo Mergelės Marijos su Kūdikėliu ant rankų statula. Šią vietą gerbė ir lankė plačios apylinkės žmonės, kartais atvykdavo net iš tolo paprašyti Marijos kokių nors malonių. 1979 m. gegužės 5 d. koplytėlė buvo išniekinta, Marijos statula sudaužyta, suolai išvartyti, gėlynai ištrypti.*


## Galerija


Višakio Rūda, Šaltinio koplyčia 2.JPG|Nuo koplyčios veda laiptai prie šaltinėlio
Višakio Rūda, kryžius prie koplyčios.JPG|Kun. I. Plioraičio kryžius (2009)
Višakio Rūda, liuteronų kapinių akmuo prie koplyčios.JPG|Kapinių akmuo

 
## Šaltiniai
Prezidentas Smetona

**„Prezidentas Smetona“** – vienintelis tarpukario Lietuvos karinis laivas. Statytas Vokietijoje 1917 m., 1927 m. nupirktas iš Vokietijos, 1940 m. perduotas TSRS Baltijos laivynui. 1945 m. nuskendo užplaukęs ant minos Suomijos įlankoje.

## Istorija
Minininkas „M59“, vėliau tapęs „Prezidentu Smetona“, buvo pastatytas 1917 m. spalio 31 d. Vokietijoje, „Deschimag-Werk Seebeck“ laivų statykloje. Pasibaigus Pirmajam pasauliniam karui laivas nuginkluotas. 1927 m. už  nupirktas laivas, pervadintas „Prezidentu Smetona“, tapo pirmuoju 1935 m. rugpjūčio 1 d. kariuomenės vado generolo Stasio Raštikio įsakymu įsteigto Lietuvos karinio jūrų laivyno laivu. Karo laivo vadu paskirtas jūrų kapitonas Antanas Kaškelis, artilerijos karininku – leitenantas Povilas Julius Labanauskas, inžinieriumi-mechaniku – Antanas Darginavičius, navigacijos karininku – Vytautas Kuisinas. Pirminė laivo paskirtis – kovoti su kontrabanda bei jūreivių apmokymui.

1939 m. kovo 22 d. po ultimatumo Vokietijai atidavus Klaipėdos kraštą „Prezidentas Smetona“ perkeltas į Liepojos uostą, kadangi Šventosios uostas nebuvo pritaikytas tokio dydžio laivams. Tų metų gruodžio 1 d. iš pareigų laive atleidus šešiasdešimtmetį jūrų kapitoną A. Kaškelį laikinuoju laivo vadu paskirtas kapitonas leitenantas P. J. Labanauskas.

1940 m. „Prezidentas Smetona“ tapo pavaldus okupacinei TSRS karinei vadovybei. Iš pavadinimo nukalus žodžio „Smetona“ raides tų metų birželio 19 d. laivas pervadintas „Prezidentu“. Liepą laivo pavadinimas pakeistas į „Pirmūną“, vėliau jau vardu „Korall“ perduotas į TSRS Baltijos laivyną. Karo laivas dalyvavo Antrojo pasaulinio karo mūšiuose su vokiečiais, kol 1945 m. sausio 11 d. užplaukė ant minos Suomių įlankoje ir nuskendo.

Laive plevėsavusią Lietuvos vėliavą su Vyčio kryžiumi raudoname skyde išsaugojo JAV gyvenęs lietuvis Henrikas Gaidis, pažinojęs P. J. Labanauską. 2018 m. vasario 8 d. vėliava Lietuvos valstybės šimtmečio minėjimo proga metams laiko perduota Lietuvos jūrų muziejui, kur bus demonstruojama.

2017 m. liepos 2 d. Baltijos jūros dugne paieškas atlikę Klaipėdos universiteto mokslininkai pranešė 85 m gylyje radę labai panašaus laivo liekanas. Ekspedicijos vadovo Vlado Žulkaus teigimu rasto laivo liekanos atitinka „Prezidento Smetonos“ brėžinius, o pagal pažeistą laivo priekį galima daryti prielaidą, jog „Prezidentas Smetona“ 1945 m. buvo torpeduotas.

## Šaltiniai
Remo Girone

**Remo Džironė** (; 1948 m. gruodžio 1 d. – 2025 m. spalio 3 d.) – italų kino ir teatro aktorius.

## Dalinė filmografija
* Korleonė (1978)
* Aštuonkojis
* Ginkluotas angelas (1992)
* Italai (2009)
* Sveiki, pone prezidente! (2013)
* Itališkos lenktynės (2015)

## Apdovanojimai
* Vokietijos kino apdovanojimai (nominacija) – geriausias antrojo plano aktorius (2002)
* Monte Karlo TV festivalis (nominacija) – geriausias aktorius (2011)
* Bambi apdovanojimas (nominacija) – skaitytojų pasirinkimas (2011)
* Citta di Imperia video festivalis – geriausias aktorius (2017)

## Šaltiniai

## Nuorodos

* IMDb profilis
Luigi Di Biagio

**Luidžis Di Biadžijas** (g. 1971 m. birželio 3 d.) – buvęs profesionalus Italijos futbolininkas, 2011 m. pradėjęs trenerio karjerą. 

## Karjera
Futbolininko karjerą pradėjo 1988 m. Serie A su „Lazio“. 

Vėliau rungtyniavo „Monza“, „Foggia“, „Roma“, „Inter“, „Brescia Calcio“ ir „Ascoli“. 

Daugiausiai rungtynių (117) atstovavo Milano „Inter“ klubui.

Nuo 2011 iki 2013 m. treniravo Italijos U-20 rinktinę. Po jos tapo U-21 rinktinės strategu.

2018 m. vasario 5 d. Luidžis Di Biadžijas buvo paskirtas laikinuoju Italijos vyrų futbolo rinktinės treneriu komandos rungtynėms su Argentina ir Anglija atitinkamai kovo 23 ir kovo 27 d.

Nuo 2020 m. vasario 10 d. treniravo Serie A klubą S.P.A.L. 2013.

## Apdovanojimai

### Žaidėjas
#### Klubas
;F.C. Internazionale Milano
* Serie A: 2 vieta 2002–03
* Coppa Italia: 2 vieta 2000 m. Italijos taurėje
* Italijos futbolo supertaurė: 2 vieta 2000 m.

;Monza
* Serie C1 taurės laimėtojas: 1990–91

#### Tarptautiniai
;Italija
* UEFA Europos futbolo čempionatas: 2 vieta 2000

;Italijos U-23 rinktinė
* Viduržemio jūros žaidynės: 4 vieta 1993 m.

#### Individualūs
* A.C. Monza šlovės sąrašas

#### Ordinai
:  5 lygio / Kavalierius (2000)

## Dalyvavimas čempionatuose

|}

## Išnašos

## Nuorodos
*
Gianluca Vialli

**Džianluka Vialis** (1964 m. liepos 9 d. – 2023 m. sausio 6 d.) – Italijos futbolo treneris, buvęs profesionalus žaidėjas.

## Biografija
Profesionalaus futbolininko karjerą pradėjo 1980 m. „Cremonese“ klube. 

1984 m. perėjo į „Sampdoria“, sužaidė 223 rungtynes. Su šiuo klubu 3 kartus laimėjo Italijos taurės varžybas, tapo *[[Serie A]]* ir 1989 m. UEFA taurių taurės čempionu.

1992 m. už tuometinę rekordinę 12,5 milijonų svarų sterlingų sumą persikėlė į „Juventus“. Atstvaudamas šiam klubui laimėjo Italijos taurę, supertaurę, *Serie A* ir 1995–1996 m. UEFA čempionų lygą.

1996 m. perėjo į „Chelsea“ klubą. Po metų tapo žaidžiančiuoju komandos treneriu. Su šia ekipa Dž. Vialis laimėjo FA taurę, FA lygos taurę, Anglijos lygos taurę ir 1998 m. UEFA supertaurę.

Dž. Vialis yra vienas iš 9 futbolo žaidėjų, laimėjusių visus tris pagrindinius Europos futbolo trofėjus ir vienintelis puolėjas šiame sąraše. Taip pat italas yra vienintelis Europos žaidėjas, laimėjęs visų trijų Europos trofėjų 1 ir 2 vietas.

Italijos vyrų futbolo rinktinei Dž. Vialis atstovavo nuo 1985 iki 1992 m. Kartu su rinktine italas dalyvavo XIII ir XIV pasaulio futbolo čempionatuose. Taip pat italas dalyvavo VIII Europos futbolo čempionate Vokietijoje, kur padėjo komandai pasiekti pusfinalį ir buvo išrinktas į geriausią turnyro komandą.

Iš viso Dž. Vialis buvo įmušęs 275 įvarčius ir pagal šį rodiklį yra 10 tarp visų italų.

2015 m. Dž. Vialis buvo įtrauktas į Italijos futbolo šlovės sąrašą kaip geriausias Italijos futbolininkas.

2023 m. sausį, sulaukęs 58 metų, mirė nuo vėžio.

## Dalyvavimas čempionatuose

|}

## Karjeros statistika

### Klubinė

### Tarptautinė

## Išnašos

## Nuorodos
*
Vincas Staniškis

**Vincas Staniškis** (; apie 1853 m. Išlandžiuose, Vilkaviškio apskrities Gižų valsčius – 1926 m. liepos mėnesyje Varšuvoje?) – Lietuvos ir Lenkijos gimnazijose dirbęs mokytojas kalbininkas, varpininkas. 

## Biografija

Mokėsi Marijampolės gimnazijoje, vėliau studijavo Maskvos universitete. Būdamas ketvirtame kurse, gyveno viename kambaryje su ką tik įstojusiu Jonu Basanavičiumi. Po baigimo, maždaug nuo 1880 m., mokytojavo gimnazijoje Marijampolėje, mokė graikų, lotynų ir lietuvių kalbas. Buvusio mokinio, o vėliau garsaus kalbininko Jono Jablonskio nuomone, gimnazijoje dėstomos gimtosios kalbos pamokos buvo gana formalios ir mažai naudingos.

Marijampolėje mokyt. Vincas Staniškis gaudavo nelegalią „Aušrą“, ją persiųsdavo gydytojui Petrui Matulaičiui. Seinų kunigų seminarijos klierikas viename savo laiške parašė, kad draudžiamos lietuviškos spaudos galima gauti pas V.Staniškį. Šis laiškas pakliuvo seminarijos inspektoriui ir apie 1895 m. mokytojas buvo iškeltas į Lomžą. Tiek gyvendamas pastarajame mieste, tiek ir Marijampolėje aukodavo „Varpo“ reikalams, Kaziui Griniui teikdavo žinias apie Suvalkijos mokyklų gyvenimą.

Buvo sukūręs šeimą su lenkaite Veronika Szmit. Jai mirus, vedė jos seserį Aną. Sūnus Vitoldas Teofilis (1880-1941) iš pirmos santuokos – žinomas Lenkijos politikas, agrotechnikos profesorius.

## Šaltiniai
* Staniškis Vincas // svetaines.emokykla.lt 
*  Staniškis Vincas // www.etnografija.vilkaviskis.lt
* Jonas Basanavičius. ''Mano gyvenimo kronika ir nervų ligos istorija'' 
* Arnoldas Piročkinas. ''Erškėčiuotu keliu lydėjo kalbą į lietuvių mokyklą'' // Mokslo Lietuva, 2010 m. gruodžio 23 d. Nr. 22 (444)  
* Staniszkis Teofil Witold // www.ipsb.nina.gov.pl
Velso futbolas 2016–2017 m.

**[[Velsas|Velso]] futbolo varžybos [[2016]]–[[2017]] m.**
*  prasidėjo 2016 m. rudenį, baigėsi 2017 m. pavasarį;
* s turnyras prasidėjo 2016 m. rudenį, finalas įvyko 2017 m. pavasarį.

## Premier League 2016–2017 m.
* **[[Velso lyga|Premier League]]** – aukščiausioji futbolo lyga šalyje. Dalyvavo 12 komandų.
### Komandų rikiuotė
*  The New Saints tapo šalies čempionais.

## Pirmasis divizionas 2016–2017 m. (II pakopa)
* **Pirmasis divizionas** – antros pakopos pirmenybės. Dalyvavo Pietų Velso klubai.
* Barry Town United tapo nugalėtojais.
### Komandų rikiuotė

## 2016–2017 m. Cymru Alliance lyga (II pakopa)
* **Cymru Alliance lyga** – antros pakopos pirmenybės. Dalyvavo Šiaurės Velso klubai.
* Prestatyn Town tapo nugalėtojais.
### Komandų rikiuotė

## 2016–2017 m. [[Velso futbolo taurė]] ''(2016–17 Welsh Cup)''
* **[[Velso futbolo taurė]]** – kasmetinis futbolo taurės turnyras, vykstantis nuo 1877 m. Velse.
#### Finalo ir pusfinalio rungtynės

### Finalo rungtynės
----

-----------------------------------
* **[[Bala Town FC|Bala Town]] nugalėjo finale rezultatu 2-1 ir iškovojo taurę.**
-----------------------------------

## Išnašos

## Nuorodos
; RSSSF duomenų bazė
: RSSSF: Velso čempionatai
: RSSSF: futbolo taurės turnyrai
* Premier League pagal FLASHSCORE
Tūbinės tvenkinys

**Tūbinės tvenkinys** – tvenkinys Lietuvoje, Šilalės rajone, 6,5 km į šiaurės rytus nuo Šilalės. Sudarytas užtvenkus bevardį upelį (Jėrubyno intakas, Akmenos baseinas) 0,85 km nuo jo žiočių. Tvenkinio ilgis iš šiaurės rytų į pietvakarius – 0,48 km, plotis – iki 0,11 km. Altitudė 147,1 m. Krantai neaukšti, vietomis apaugę medžiais ir krūmais. Aplinkui daugiausia plyti dirbami laukai ir pievos. Priešsroviui iškart telkšo 3,5 ha tvenkinys. Šalia įsikūręs Tūbinių II kaimas.

## Šaltiniai
Angelica Ippolito

**Angelika Ipolito** () (g. 1944 m. rugsėjo 8 d. Neapolis) – italų aktorė, daugiausia dirbusi Eduardo De Filippo teatro studijoje, ilgametė Gian Maria Volonte sugyventinė.

## Dalinė filmografija
* Oh, Serafina! (1976)
* Aš bijau (1977)
* Guardami (1999)

## Šaltiniai

## Nuorodos

* IMDb profilis
Karageliškių piliakalnis

**Karageliškių piliakalnis** – piliakalnis Elektrėnų savivaldybėje, Vievio seniūnijoje, netoli Karageliškių kaimo. Piliakalnis atrastas ir užregistruotas 2017 m. Piliakalnis yra Neries regioninio parko Elniakampio kraštovaizdžio draustinio teritorijoje.

Piliakalnio aikštelė pailga šiaurės rytų-pietvakarių kryptimi apie 65 m ilgio ir 30 m pločio. Aikštelės pietvakarių gale yra apie 33 m ilgio, 11-14 m pločio ir 1-1,5 m aukščio nuo aikštelės kiek lenktas pylimas, už šio pylimo esančio griovio pastebimas nežymus pakilimas, galbūt buvusio antrojo pylimo liekanos, trečias apie 0,5 m aukščio pylimas yra piliakalnio šiaurės rytiniame šlaite.

## Nuorodos
*Karageliškių piliakalnis
Velso futbolas 2009–2010 m.

**[[Velsas|Velso]] futbolo varžybos [[2009]]–[[2010]] m.**
*  prasidėjo 2009 m. rudenį, baigėsi 2010 m. pavasarį;
* s turnyras prasidėjo 2009 m. rudenį, finalas įvyko 2010 m. pavasarį.

## Premier League 2009–2010 m.
* **[[Velso lyga|Premier League]]** – aukščiausioji futbolo lyga šalyje. Dalyvavo 18 komandų.
* Čempionais tapo The New Saints FC futbolininkai.
### Komandų rikiuotė

## Pirmasis divizionas 2009–10 m. (II pakopa)
* **Pirmasis divizionas** – antros pakopos pirmenybės. Dalyvavo Pietų Velso klubai.
* 2009–2010 m. būta 18 dalyvių.
* Goytre United tapo nugalėtojais.
### Komandų rikiuotė

## 2009–2010 m. Cymru Alliance lyga (II pakopa)
* **Cymru Alliance lyga** – antros pakopos pirmenybės. Dalyvavo Šiaurės Velso klubai.
* 2009–2010 m. būta 17 dalyvių.
* Llangefni Town tapo nugalėtojais.
### Komandų rikiuotė

Pastabos:
* Holyhead Hotspur FC turėjo trijų taškų nuobaudą.
* Caernarfon Town FC turėjo trijų taškų nuobaudą.

## 2009–2010 m. [[Velso futbolo taurė]] ''(2009–10 Welsh Cup)''
* **[[Velso futbolo taurė]]** – kasmetinis futbolo taurės turnyras, vykstantis nuo 1877 m. Velse.
#### Finalo ir pusfinalio rungtynės

### Finalo rungtynės
----

----------------------------
* **[[Bangor City FC|Bangor City]] nugalėjo ir iškovojo Velso futbolo taurę.**
--------------------------

## Išnašos

## Nuorodos
* RSSSF svetainėje: Wales 2009/10
: RSSSF: Velso čempionatai
: RSSSF: Velso futbolo taurės turnyrai
* Premier League pagal FLASHSCORE
Velso futbolas 2006–2007 m.

**[[Velsas|Velso]] futbolo varžybos [[2006]]–[[2007]] m.**
*  prasidėjo 2006 m. rudenį, baigėsi 2007 m. pavasarį;
* s turnyras prasidėjo 2006 m. rudenį, finalas įvyko 2007 m. pavasarį.

## Premier League 2006–2007 m.
* **[[Velso lyga]]** – aukščiausioji futbolo lyga šalyje. Dalyvavo 17 komandų.
* Čempionais tapo The New Saints futbolininkai.
### Komandų rikiuotė

1 2006–2007 m. Velso futbolo taurės laimėtojai.

## Pirmasis divizionas 2006–07 m. (II pakopa)
* **Pirmasis divizionas** – antros pakopos pirmenybės. Dalyvavo Pietų Velso klubai.
* 2006–2007 m. būta 19 dalyvių.
* Neath Athletic tapo nugalėtojais.
### Komandų rikiuotė

Pastaba. Grange Harlequins vieno taško nuobauda.

## 2006–2007 m. Cymru Alliance lyga (II pakopa)
* **Cymru Alliance lyga** – antros pakopos pirmenybės. Dalyvavo Šiaurės Velso klubai.
* 2006–2007 m. būta 18 dalyvių.
* Llangefni Town tapo nugalėtojais.
### Komandų rikiuotė

## 2006–2007 m. [[Velso futbolo taurė]] ''(2006–07 Welsh Cup)''
* **[[Velso futbolo taurė]]** – kasmetinis futbolo taurės turnyras, vykstantis nuo 1877 m. Velse.
#### Finalo ir pusfinalio rungtynės

### Finalo rungtynės
----

* **[[Carmarthen Town FC|Carmarthen Town]] nugalėjo varžovus ir iškovojo taurę.**
--------------------------------

## Išnašos

## Nuorodos
* RSSSF svetainėje: Wales 2006/07
: RSSSF: Velso čempionatai
: RSSSF: Velso futbolo taurės turnyrai
* Premier League pagal FLASHSCORE
Velso futbolas 2002–2003 m.

**[[Velsas|Velso]] futbolo varžybos [[2002]]–[[2003]] m.**
*  prasidėjo 2002 m. rudenį, baigėsi 2003 m. pavasarį;
* s turnyras prasidėjo 2002 m. rudenį, finalas įvyko 2003 m. pavasarį.

## Premier League 2002–2003 m.
* **[[Velso lyga]]** – aukščiausioji futbolo lyga šalyje. Dalyvavo 18 komandų.
* Čempionais tapo Barry Town futbolininkai.
### Komandų rikiuotė

## Pirmasis divizionas 2002–2003 m. (II pakopa)
* **Pirmasis divizionas** – antros pakopos pirmenybės. Dalyvavo Pietų Velso klubai.
* 2002–2003 m. būta 18 dalyvių.
* Bettws tapo nugalėtojais.
### Komandų rikiuotė

## 2002–2003 m. Cymru Alliance lyga (II pakopa)
* **Cymru Alliance lyga** – antros pakopos pirmenybės. Dalyvavo Šiaurės Velso klubai.
* 2002–2003 m. būta 17 dalyvių.
* Porthmadog tapo nugalėtojais.
### Komandų rikiuotė

Pastaba. 2002/2003 m. sezone Llangefni–Glantraeth sudarė jungtinę komandą du klubai Llangefni Town ir Glantraeth FC. Dalyvavo Cymru Alliance lygoje. Jungtinė komanda užėmė ketvirtą vietą pirmenybėse.

## 2002–2003 m. [[Velso futbolo taurė]] ''(2002–03 Welsh Cup)''
* **[[Velso futbolo taurė]]** – kasmetinis futbolo taurės turnyras, vykstantis nuo 1877 m. Velse.
#### Finalo ir pusfinalio rungtynės

### Finalo rungtynės
----

-------------------
-------------------

* **[[Barry Town FC|Barry Town]] nugalėjo varžovus ir iškovojo taurę.**
--------------------------------

## Išnašos

## Nuorodos
* RSSSF svetainėje: Wales 2002/03
: RSSSF: Velso čempionatai
: RSSSF: Velso futbolo taurės turnyrai
* Premier League pagal FLASHSCORE
Viksvės tvenkinys

**Viksvės tvenkinys** – tvenkinys Lietuvoje, Šilalės rajone, 5,5 km į pietryčius nuo Laukuvos. Sudarytas užtvenkus Rungio upelį (Viksvės intakas, Yžnės baseinas) 0,1 km nuo jo žiočių. Tvenkinio ilgis iš šiaurės į pietus – 0,7 km, plotis – iki 0,42 km. Altitudė 148,5 m. Rytinis krantas aukštokas, apaugęs miškeliu. Į šiaurę telkšo žuvininkystės ūkio tvenkiniai. Vakarinėje ir pietinėje pakrantėse plyti dirbami laukai, teka Viksvės upė. Į rytus įsikūrusi Bilionių kaimo pietinė dalis.

Tvenkinys priklauso žuvininkystės ūkiui.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Velso futbolas 1995–1996 m.

**[[Velsas|Velso]] futbolo varžybos [[1995]]–[[1996]] m.**
*  prasidėjo 1995 m. rudenį, baigėsi 1996 m. pavasarį;
* s turnyras prasidėjo 1995 m. rudenį, finalas įvyko 1996 m. pavasarį.

## [[Velso lyga]] 1995–1996 m.
* **[[Velso lyga]]** – aukščiausioji futbolo lyga šalyje. Dalyvavo 21 komanda.
* Čempionais tapo Barry Town futbolininkai.
### Komandų rikiuotė

## Pirmasis divizionas 1995–1996 m. (II pakopa)
* **Pirmasis divizionas** – antros pakopos pirmenybės. Dalyvavo Pietų Velso klubai.
* 1995–1996 m. būta 18 dalyvių.
* Nėra duomenų. Atlikta rekonstrukcija (pagal FCHD.INFO duomenis kiekvienam klubui).
* Treowen Stars FC - nežinomi pasiekimai ir galutinė turnyrinė vieta.
* Maesteg Park - nežinomi pasiekimai ir galutinė turnyrinė vieta.
* Nežinomas dalyvis ir komandos pasiekimai. 
### Komandų rikiuotė

## 1995–1996 m. Cymru Alliance lyga (II pakopa)
* **Cymru Alliance lyga** – antros pakopos pirmenybės. Dalyvavo Šiaurės Velso klubai.
* 1995–1996 m. būta 19 dalyvių.
* Oswestry Town tapo nugalėtojais.
### Komandų rikiuotė

## 1995–1996 m. [[Velso futbolo taurė]] ''(1995–96 Welsh Cup)''
* **[[Velso futbolo taurė]]** – kasmetinis futbolo taurės turnyras, vykstantis nuo 1877 m. Velse.
#### Finalo ir pusfinalio rungtynės

### Finalo rungtynės
----

----
----

* **[[Barry Town FC|Barry Town]] nugalėjo varžovus tik po baudinių serijos ir iškovojo taurę.**
-------------------------------------------

## Išnašos

## Nuorodos
* RSSSF svetainėje: Wales 1995/96
: RSSSF: Velso čempionatai
: RSSSF: Velso futbolo taurės turnyrai
* Premier League pagal FLASHSCORE
Žadeikių tvenkinys

**Žadeikių tvenkinys** – tvenkinys Lietuvoje, Šilalės rajone, 6 km į šiaurės rytus nuo Kvėdarnos, Žadeikių gyvenvietėje. Sudarytas užtvenkus bevardį upelį (Šaunio intakas, Vėžaus baseinas) 1,4 km nuo jo žiočių. Tvenkinio ilgis iš pietryčių į šiaurės vakarus – 0,11 km, plotis – iki 0,08 km. Yra 2 a medžiais apaugusi sala. Altitudė 134,1 m. Krantai neaukšti, aplinkui plyti pievos.

## Šaltiniai
Kineo apdovanojimas

**Kineo** () – kino apdovanojimas, skiriamas labiausiai nusipelniusiems Italijos kino kūrėjams.

Apdovanojimą įsteigė Italijos kultūros ministerija 2002 m., siekdama populiarinti šalies kiną. Jie įteikiami Venecijos kino festivalio metu.

## Nuorodos
* Oficialus puslapis
Kozimas ir Nikolė

**Kozimas ir Nikolė** () – 2012 m. Italijoje sukurtas filmas.

## Pagrindiniai aktoriai
: *Aktorius – vaidmuo*
* Riccardo Scamarcio – Kozimas
* Clara Ponsot – Nikolė
* Paolo Sassanelli – Paolo
* Giorgia Salari – Nadia
* Souleymane Sow – Aliune 
* Andrea Bruschi
* Jo Prestia

## Turinys

2011 m. Genujoje, vykstant G8 susitikimui, protestuotojų minioje susipažįsta ir įsimyli vienas kitą italas Kozimas ir prancūzė Nikolė. Jiedu keliauja po Europą, kol galiausiai grįžta į savo pažinties miestą. Kozimas įsidarbina pas savo draugą koncertų organizatorių Paolo. Kartą nuo scenos stogo nukrinta su juo dirbantis nelegalas Aliune. Jais pradeda domėtis policija ir poros santykiai, iki tol atrodę idealūs, pašlija, o jie patys, padėdami Paolo, atsiduria už grotų...
Meilė seilė prancūziškai

**Meilė seilė prancūziškai** () –  2017 m. Prancūzijoje sukurta komedija. 

## Pagrindiniai aktoriai
: *Aktorius – vaidmuo*
* Stephane De Groodt – Pjeras
* Louise Bourgoin – Penelopė
* Aure Atika – Eimė
* Pierre-Francois Martin-Laval – Erikas
* Anne Benoit – Fransua
* Elliot Daurat – Antuanas 

## Turinys

Pjeras su Eime ir Erikas su Penelope draugauja daugybę metų, tačiau Pjeras ir Penelopė dar yra ir meilužiai. Kai Erikas ir Penelopė nusprendžia susituokti, meilužiai galų gale apsisprendžia nutraukti savo santykius, jie susitinka paskutiniam pasimatymui jachtoje, o ryte pabunda vienas kito kūne. Dabar jie priversti ne tik gyventi vienas kito gyvenimus, bet ir sužino vienas kito paslaptis. Užsimiršęs Pjeras Penelopės kūne pradeda rodyti dėmęsį Erikui ir sulaukia atsako. Kuomet meilužiai grįžta į savo kūnus, Erikas per tuoktuves atsisako vesti Penelopę, nes įsimylėjo Pjerą. Eimė, supratusi, kad vyras ją apgaudinėjo ir su Eriku, ir su Penelope, palieka jį, ir Pjeras lieka kartu su Penelope...
Žmonės, kuriems gera

**Žmonės, kuriems gera** () – 2014 m. sukurta komedija.

## Pagrindiniai aktoriai
: *Aktorius – vaidmuo*
* Claudio Bisio – Umberto
* Margherita Buy – Karla
* Diego Abatantuono – Patricijus
* Jenniper Rodriguez – Morgana
* Laura Baldi – Lorena 
* Claudio Bigagli
* Raul Cremona

## Turinys

Umberto buvo sėkmingas teisininkas, mėgstantis pabūvius ir dėmesį, tačiau dabar jo patogus gyvenimas ėmė svyruoti: žmona Karla netikėtai pranešė esanti nėščia, o darbe prasidėjęs etatų mažinimas grasina darbo netekimu. Jis pradeda spausti Karlą daryti abortą ir ši supykusi kuriam laikui išsikrausto iš namų. Įmonės vakarėlyje jam pavyksta padaryti įspūdį įmonės savininkui Patricijui ir vietoje atleidimo dabar jam pasiūloma vadovauti naujai atidaromam ofisui.

Tame pačiame vakarėlyje Umberto susipažįsta su Morgana. Kai atrodo, kad gyvenimas vėl šypsosi, jis sužino, kad jo kandidatūra ofiso vadovavimui nebuvo patvirtinta. Netekęs žmonos, Umberto išvažiuoja su Morgana savaitgaliui, tačiau sulaukia Patricijo skambučio: jis vėl reikalingas, nes pagrindinis jo konkurentas užimti postą ką tik buvo suimtas. Negana to, paaiškėja, kad Morgana yra Patricijo naujoji žmona. Umberto nusprendžia tuoj pat grįžti namo. Supykusi Morgana specialiai padaro avariją, kurioje žūva, o Umberto pabėga. Jis atmeta Patricijo pasiūlymą, susitaiko žmona, tačiau baimingai laukia ar policija neišsiaiškins, kad jis taip pat buvo avariją patyrusioje mašinoje...
Papildoma diena

**Papildoma diena** () – 2011 m. sukurta romantinė komedija.

## Pagrindiniai aktoriai
: *Aktorius – vaidmuo*
* Fabio Volo – Džiakomas
* Isabella Ragonese – Michela
* Pietro Ragusa – Dantė
* Camilla Filippi – Silvija
* Stefania Sandrelli – Džiakomo motina
* Lino Toffolo – Faustas
* Irene Ferri – Alisa 
* Roberto Citran
* Luciana Littizzetto
* Valeria Bilello

## Turinys

Viengungis Džiakomas, artimųjų, draugų ir bendradarbių nuolat klausinėjamas apie meilės reikalus, sugalvoja situacijos sprendimo būdą: jis išsigalvoja turintis naują širdies draugę, kurios prototipu tampa mergina, kurią jis kasdien mato važiuodamas autobusu. Džiakomas sukuria visą istorija: sugalvoja jos vardą, veiklą, pasakoja kitiems apie judviejų pažintį ir pasimatymus, kol galiausiai jo darbdavys į artimiausią šventę (vestuves) liepia atsivesti tą nuostabią merginą. Vienintelis, kuris žino, kad Džiakomas draugę išgalvojo, yra jo draugas Dantė, kuris primygtinai siūlo ryžtis ir užkalbinti merginą iš autobuso. Kai Džiakomas tam beveik apsisprendžia, vieną rytą mergina pati netikėtai prie jo prieina ir pasiūlo išgerti kavos. Džiakomas džiaugiasi ir pradeda kurti tolimesnius planus, bet kavinėje netikėtai sutiktas jo viršininkas „atpažįsta“ jo draugę. Supratusi, kad situacija darosi komplikuota, Michela pasišalina, tačiau Džiakomas vis tik spėja ją įkalbėti pavakarieniauti. Čia jis atskleidžia visą tiesą, o Michaela prisipažįsta, kad užkalbino jį dėl to, kad matė nuolat stebintį ją autobuse, o po kelių dienų ji išvyksta dirbti į Niujorką ir norėjo, kad Džiakomas nesistebėtų, jog daugiau šios nebemato.

Visi jo pažįstami labai nuliūsta, kai sužino, jog išgirtoji mergina „paliko“ Džiakomą, o jis pats po keleto dienų suvokia, kad įsimylėjo ir privalo rasti Michelą. Gavęs paskyrimą komandiruotei į Argentiną, Džiakomas sėda į kitą lėktuvą ir skrenda į Niujorką. Žinodamas kur dirba Michela, jis greitai šią randa, tačiau mergina visiškai neapsidžiaugia jo vizitu...

## Apdovanojimai
* Nastro d‘Argento nominacija – geriausia daina
Jauna ir graži

**Jauna ir graži** () – 2013 m. Prancūzijoje sukurta drama.

## Pagrindiniai aktoriai
: *Aktorius – vaidmuo*
* Marine Vacth – Izabelė
* Geraldine Pailhas – Silvija
* Frederic Pierrot – Patrikas
* Fantin Ravat – Viktoras
* Johan Leysen – Džordžas
* Charlotte Rampling – Alisa

## Turinys

Izabelė kartu su broliu ir tėvais leidžia atostogas prie jūros. Čia ji susipažįsta su bendraamžiu vokiečiu, su kuriuo vėliau praranda nekaltybę. Grįžusi namo, ji pradeda paskelbia savo slapto telefono numerį internete ir pradeda verstis prostitucija, susitikinėdama daugiausia su pagyvenusiais vyrais. Vienas jų, Džordžas, tampa jos ilgalaikiu meilužiu, tačiau kartą, susitikimo viešbutyje metu, jam sustoja širdis. Išsigandusi Izabelė pabėga ir niekam apie tai nepraneša, tačiau po keleto dienų namuose pasirodo policija. Sužinojus tėvams apie jos užsiėmimą, kyla skandalas. Izabelė liaujasi atsiliepinėti į skambučius, pradeda susitikinėti su bendraamžiu, tačiau po kurio laiko supranta, kad šie santykiai neturi ateities. Ji vėl įjungia savo telefoną ir randa Džordžo žmonos skambutį. Abi moterys sutaria susitikti viešbutyje, kuriame šis mirė...

## Apdovanojimai
* Kanų kino festivalis (nominacija) – Auksinė palmės šakelė
* Cezario apdovanojimas (nominacijos) – perspektyviausia aktorė (M. Vacth), geriausia antrojo plano aktorė (G. Pailhas)
* CinEuphoria (nominacija) – geriausia aktorė (M. Vacth)
Iš meilės Popėjai

**Iš meilės Popėjai** () –  1977 m. Italijoje sukurta kostiuminė komedija.

## Turinys

Du nevėkšlos draugai, norėdami išvengti karo tarnybos, nusprendžia persirengti moterimis, tačiau suimami ir parduodami į vergiją. Jie (jos) tampa imperatoriaus Nerono žmonos Popėjos vergėmis. Pastaroji ieško būdų kaip atkeršyti vyrui už neištikimybę ir dvi naujos pagalbininkės netrunka pasiūlyti naujų idėjų...

## Pagrindiniai aktoriai
: *Aktorius – vaidmuo*
* Maria Baxa – Popėja Sabina
* Gianfranco D‘Angelo – Ticijus
* Alvaro Vitali – Čiao
* Oreste Lionello – Neronas
* Renato Chiantoni – Seneka
* Toni Ucci – Tigelinas
Barbara De Rossi

**Barbara De Rosi** (, g. 1960 m. rugpjūčio 16 d. Roma) – buvusi italų kino aktorė. 

Būdama 15, ji dalyvavo grožio konkurse, kur buvo pastebėta režisieriaus Alberto Lattuada ir kurio filme „Išlik savimi“ ji debiutavo 1978 m.

Yra sukūrusi eilę vaidmenų TV serialuose („Aštuonkojis“, „Quo Vadis?“, „Teta“), taip pat ir filmuose anglų kalba.

## Apdovanojimai
* Venecijos kino festivalis – geriausia aktorė (1985)
* David di Donatello – geriausia aktorė (1994)
* Nastro d‘Argento – geriausia aktorė (nominacija) (1984)
* Nastro d‘Argento – geriausia antrojo plano aktorė (nominacija) (1986)
* Giffoni filmų festivalis (1989 ir 2011)

## Dalinė filmografija
* „Išlik savimi“ (1978)
* „Cikada“ (1980)
* „Ramios dienos Kliši“ (1990)

## Šaltiniai

## Nuorodos

* IMDb profilis
Ana Caterina Morariu

**Ana Caterina Morariu** g. 1980 m. lapkričio 20 d. Klužas-Napoka) – Rumunijoje gimusi kino aktorė, dar vaikystėje kartu su motina persikėlusi gyventi į Italiją. Yra baigusi Eksperimentinio kinocentro studijas Romoje, vaidinusi teatre, o nuo 2004 m. – televizijoje bei kine. Tais pačiais metais atliko epizodinį vaidmenį Holivudo filme „Oušeno dvyliktukas“, tačiau dažniausiai kuria vaidmenis televizijos serialuose.

2006 m. už vaidmenį komedijoje „Il mio miglior nemico“ nominuota „David di Donatello“ geriausios aktorės apdovanojimui.

## Šaltiniai

## Nuorodos

* IMDb profilis
Keturiese prieš banką (komedija)

**Keturiese prieš banką** () – vokiška komedija, kuri pasirodė 2016 m.

## Siužetas

Pasakojama apie keturis vyrukus. Trys iš jų svajoja, kad sėkmingai investuos, bet jų akcijos staiga nuvertėja. Trijulė norėtų atkeryšti ir dėl to kaltina Tobiasą, investicijų konsultantą, esą dėl jo kaltės prarado pinigus. Tiesą sakant, pats Tobias prarado darbą banke, o dėl visų nelaimių kaltas valdytojas Šumacheris. Tada ketveriukė nusprendžia ištaisyti padėtį ir ruošiasi apiplėšti banką. Jie atlieka žvalgybą, padaro namų darbus, net pavagia automobilį. Jų karštais pėdsakais seka geriausia tokių nusikaltimų tyrėja. Tada vyrukai nori rasti atpirkimo ožį. Jie pinigus sugalvoja paslėpti Šumacherio namuose.

## Veikėjai
: *Aktorius – veikėjas*
* Jan Josef Liefers. Pėteris – aktorius, kažkada vaidinęs policiniame seriale komisarą Jurgeną Podoskį, bet jo šlovė jau praeityje.
* Til Schweiger. Krisas – boksininkas, kuris mėgsta jaunas merginas ir svajoja apie nuosavą sporto klubą.
* Matthias Schweighöfer. Maksas – reklamos vadybininkas, kuris nusivilia, kai negauna trokštamo paaukštinimo.
* Michael Herbig. Tobias – banko investicijų konsultantas, turintis kompleksų ir baimių.
* Antje Traue. Policijos tyrėja Elisabeth Zollner, banko apiplėšimų specialistė. Pati geriausia savo srities žinovė.
* Thomas Heinze. Bankininkas Šumacheris, mergišius ir suktas tipas, kuris dėl to, kad iš darbo atleistų neįtinkantį klerką, gali net paaukoti klientų santaupas.

## Nuorodos
* IMBD svetainėje (anglų k.)
* Informacija kinopoisk.ru svetainėje (rusų k.)
* Filmstarts svetainėje (vokiečių k.)
Jonas Dielininkaitis

**Jonas Izidorius Dielininkaitis**,  (1850 m. liepos 3 d. Miknaičiuose (prie Kudirkos Naumiesčio) – 1926 m. balandžio 25 d. Varšuvoje, palaidotas Povonzkų kapinėse) – Lietuvos ir Lenkijos gydytojas, homeopatas. Aušrininkas, Lietuvių mokslo draugijos narys.

## Biografija
1876 m. baigė Marijampolės gimnaziją. Po to studijavo mediciną Varšuvos universitete, buvo išrinktas *Lietuvių savitarpio pagalbos draugijos* vicepirmininku ir pirmininku. 1881 m. birželio 16 d. gavo gydytojo diplomą, iki 1889 m. dirbo Lomžoje ir Zambruve. 1893 m. pervažiavo į Aleksotą (dab. Kauno miesto dalis), 1897 m. – į Virbalį. 1898 m. pradėjo priiminėti pacientus Varšuvoje kaip gydytojas-homeopatas, iki šiol Lenkijoje vaistinėse galima nusipirkti pagal jo receptūrą sukurtų *Dielininkaičio lašų* (). Po Pirmojo pasaulinio karo reiškėsi kaip moterų ligų specialistas.

Jonas Dielininkaitis 1912 m. dalyvavo Lietuvių mokslo draugijos suvažiavime Vilniuje. Išaugino du sūnus – Stefaną ir Janušą. Pastarasis dirbo žurnalistu laikraštyje „Kurier Poranny“, taip pat redagavo dvisavaitinį leidinį „Radio dla Wszystkich“.

## Šaltiniai
* Sūduvos gidas
* Milda Budrys, M.D. Lithuanian physicians – ''Aušrininkai''
Lietuvos praktinio šaudymo sporto federacija

**Lietuvos praktinio šaudymo sporto federacija** (LPŠSF) – praktinio šaudymo sportą Lietuvoje reguliuojanti organizacija.

Tarptautinės praktinio šaudymo sporto konfederacijos (IPSC) narė ir oficiali šios sporto šakos atstovė Lietuvoje.

Atsakinga už nacionalinį reitingą, rinktinių komplektaciją, sportininkų delegavimą į tarptautines varžybas ir nacionalinių pirmenybių organizavimą.

2019-2022m. LPŠSF prezidentas Vitalijus Grinčenko.

## Istorija
1998 m. birželio 11 d. Lietuvos praktinio šaudymo sporto entuziastų pastangomis įsteigta LPŠSF. Federacija išlaikoma iš nario mokesčio ir paramos.

Aukščiausias Lietuvos praktinio šaudymo sportininkų pasiekimas – Rinat Bektemirov užimta 2 vieta pistoletų rungtyje 2013 m. Europos čempionate atviro diviziono „Senior“ kategorijoje.

## Šaltiniai
Montes Klarosas

**Montes Klarosas** () – miestas rytinėje Brazilijoje, Minas Žeraise, 422 km į šiaurę nuo Belo Horizontės, Brazilijos plokščiakalnyje. Yra oro uostas, praeina Salvadoro–Rio de Žaneiro geležinkelis. Tekstilės, maisto (kondensuoto pieno), farmacijos (insulino), statybinių medžiagų (cemento) pramonė. Miesto apylinkėse vystoma žemdirbystė (pupelės, ryžiai, cukranendrės, javai, medvilnė), veisiami galvijai. Montes Klarose veikia 1962 m. įkurtas universitetas, folkloro muziejus. Vyksta tarptautinis folkloro festivalis.

## Istorija

Europiečiai dabartinio miesto žemėse ėmė kurtis 1707 m. Miesteliu tapo 1831 m. (tada vadintas *Vila de Montes Claros de Formigas*). Nuo 1857 m. Montes Klarosas tapo atskira savivaldybe. 1882 ir 1889 m. miestą nusiaubė gaisrai. XX a. 8-ajame dešimtmetyje imta sparčiai plėtoti pramonė, suplūdo daug naujakurių.

## Šaltiniai
Nova Friburgas

**Nova Friburgas** () – miestas pietryčių Brazilijoje, Rio de Žaneiro valstijoje, 136 km į šiaurės rytus nuo Rio de Žaneiro, aukštai Sera do Maro kalnuose. Plėtojama metalurgija, tekstilės, siuvimo (apatinių rūbų) pramonė. Apylinkėse verčiamasi žemės ūkiu, gėlininkyste, laikomi gyvuliai. Nova Friburgas yra turistinis miestas, kurortas. Veikia Kandido Mendeso (įkurtas 1902 m.), Rio de Žaneiro (1950 m.), Estasio de Sa (1970 m.) universitetai, Šv. Jono Krikštytojo katedra (pastatyta XIX a.). Būdinga šveicariška „alpinė“ architektūra. Nova Friburgo savivaldybėje yra aukščiausias Sera do Maro taškas (2316 m), būdingas vėsus klimatas.

## Istorija

Iki XIX a. dabartinio miesto žemėse gyveno indėnai puriai. 1818 m., bandydamas sutvirtinti Portugalijos ir Vokietijos ryšius, portugalų karalius Jonas XVI pakvietė į Braziliją keltis vokiečius. 1819–1820 m. į Nova Friburgą atsikėlė 265 Šveicarijos vokiečių šeimos iš Fribūro kantono (pagal jį gyvenvietė ir pavadinta). 1890 m. suteiktos miesto teisės. XX a. pr. pradėta vystyti pramonė.

2011 m. Nova Friburgą nusiaubė liūtys ir jų sukeltos nuošliaužos, žuvo ~820 žmonių, dar ~200 dingo be žinios.


Vista da cidade de Nova Friburgo de cima do Pico da Caledônia.jpg|Apylinkių kraštovaizdžiai
Colégio Anchieta em Nova Friburgo 02.jpg|Ančietos kolegija
Nova friburgo av alberto braune 1940.jpg|Miesto gatvė 1940 m.


## Šaltiniai
Vaivadijų mundurai

**Vaivadijų mundurai** – Abiejų Tautų Respublikos bajorų proginiai vyriški rūbai, devėti 1776–1795 m.

## Istorija
1776 m. eilinis ATR seimas įpareigojo kiekvienos vaivadijos atstovą posėdžių metu nešioti rūbus, pasiūtus iš vietinio audinio – tokiu būdu buvo išskiriami ir indentifikuojami to regiono pasiuntiniai. Seimo nutarime nebuvo detaliai aprašyta kaip turi atrodyti bajorų mundurai, kiekvienas seimūnas galėjo pasirinkti fasoną laisvai. Šiam sprendimui turėjo pritarti pavietų bajorijų seimeliai, kurie nustatė kokios spalvos turi būti žiponas ir kontušo juosta. Kai kurie seimeliai (pavyzdžiui Trakų vaivadijos bajorų susirinkimas) nutarė turėti du aprangos komplektus: vienų spalvų seimo posėdžių metu ir kitų – per pavietų seimelius ar kitom progom.

Kai kurių vaivadijų bajorų suvažiavimų rezoliucijos:
 
* Vilniaus vaivadijos bajorai nusprendė nešioti avietinės spalvos žiponą su tokiais pat atlapais. Kontušo juosta – granatų sulčių spalvos. Ašmenos pavieto bajorai pasirinko žalią spalvą, o ukmergiškiai – mėlyną. Vėliau abiejų pavietų kilmingieji nutarė likti prie bendravaivadinių spalvų.

* Trakų vaivadijos bajorai nubalsavo už baltus žiponus su žaliais atlapais. Kontušo juosta – raudonos spalvos. Už seimo rūmų sienų reikėjo dėvėti šviesiai geltonus žiponus su granatų sulčių spalvos kontušo juosta. Upytės pavietas pasirinko šviesiai geltonus žiponus su granatų sulčių spalvos atlapais. Kontušo juosta – avietinė.

* Žemaičių kunigaikštijos bajorai nusprendė dėvėti baltus žiponus su žydrais atlapais. Kontušo juosta – raudonos spalvos.

Aprašyti spalvingi rūbai atsirado kaip konservatyviai nusiteikusios ATR bajorijos atsakas į tuo metu Europoje plintančią kosmopolitinę madą iš Prancūzijos. Vaivadijų mundurai žadino patriotinius jausmus ir darė įtaką visai Respublikos kultūrai, kartu buvo ribojamas importas ir taip remiami vietos audėjai bei siuvėjai. Po Trečiojo ATR padalijomo egzotiškai atrodantys vaivadijų mundurai pasidarė nebeaktualūs.

## Šaltiniai

## Literatūra
* Tadeusz Jeziorowski, Andrzej Jeziorkowski. *Mundury wojewódzkie Rzeczypospolitej Obojga Narodów* – Wydawnictwo Pelta: Warszawa, 1992 ISBN 83-85314-02-4

## Nuorodos
* Gražina Marija Martinaitienė.''Tekstilės spalvų pavadinimai Lietuvos istoriniuose šaltiniuose''// Menotyra, 2008 m., T. 15, Nr. 3
Adakavo tvenkinys

**Adakavo tvenkinys** – tvenkinys Lietuvoje, Tauragės rajone, 5 km į rytus nuo Skaudvilės, Adakavo gyvenvietės centre. Sudarytas užtvenkus Trišiūkštės upę (Šešuvies intakas) 19,3 km nuo jos žiočių. Tvenkinio ilgis iš šiaurės į pietus – 0,3 km, plotis – iki 0,09 km. Tvenkinį į 2 dalis dalija skersai einantis sausumos ruožas. Altitudė 91 m. Krantai neaukšti, apaugę medžiais. Aplink tvenkinį įkurtas Adakavo parkas. Vakarinėje pakrantėje yra Adakavo socialinės globos namai, rytinėje – Adakavo mokykla. Šiaurinį tvenkinio galą kerta kelias Nr.4512 (Skaudvilė – Adakavas – Nemakščiai).

## Šaltiniai